stanford-oval/wikipedia huggingface dataset:
LeBron James
NBA-ura > Los Angeles Lakers (2018–)

Kauden 2017–2018 jälkeen James teki neljän vuoden mittaisen sopimuksen Los Angeles Lakersin kanssa. Marraskuun 2018 puolivälissä hän nousi NBA:n runkosarjan kaikkien aikojen korintekijätilastossa viidenneksi ohi Wilt Chamberlainin. Jamesilla oli tuossa vaiheessa 31 425 pistettä. Maaliskuussa 2022 James nousi tilastossa jo toiseksi ohitettuaan 36 928 pistettä tehneen Karl Malonen.
Helmikuussa 2023 ottelussa Oklahoma City Thunderia vastaan James teki 38 388 pisteensä NBA:ssa, ja näin ohitti Kareem Abdul-Jabbarin nousten NBA:n kaikkien aikojen eniten pisteitä tehneeksi pelaajaksi.
Maajoukkue

| Mitalit | Mitalit | Mitalit |  |
| --- | --- | --- | --- |
|  James donkkaamassa Lontoon kesäolympialaisissa 2012 ottelussa Nigeriaa vastaan.  |  James donkkaamassa Lontoon kesäolympialaisissa 2012 ottelussa Nigeriaa vastaan.  |  James donkkaamassa Lontoon kesäolympialaisissa 2012 ottelussa Nigeriaa vastaan.  |  |
Maa:   Yhdysvallat
Miesten koripallo
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 |  |  |
|  Kultaa | Lontoo 2012 |  |  |
|  Kultaa | Pariisi 2024 |  |  |
|  Pronssia | Ateena 2004 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Japani 2006 |  |  |
| Amerikan-mestaruuskilpailut  | Amerikan-mestaruuskilpailut  | Amerikan-mestaruuskilpailut  |  |
|  Kultaa | Las Vegas 2007 |  |  |
NBA-tulokaskautensa 2003–2004 jälkeen James pelasi 2004 Yhdysvaltain maajoukkueessa Ateenan olympialaisissa, joissa Yhdysvallat voitti pronssia. James jäi näissä otteluissa varjoon: keskimäärin hän pelasi 14,6 minuuttia ottelua kohden ja teki vain 5,8 pistettä sekä 2,6 levypalloa.
Vuoden 2006 Japanin MM-kilpailuissa James saavutti 13,9 pisteen, 4,8 levypallon ja 4,1 syötön keskiarvot. Yhdysvallat jäi kisoissa pronssille.
Vuonna 2007 joukkue osallistui Amerikan-mestaruuskilpailuihin. Samalla kisat olivat karsinnat vuoden 2008 Pekingin kesäolympialaisiin. James teki 31 pistettä kultamitaliottelussa Argentiinaa vastaan joka oli yhdysvaltalaisten ennätys olympiakarsinnoissa.
Vuoden 2008 olympialaisissa Yhdysvallat voittivat olympiakultaa. James pelasi kisoissa 8 peliä 15,5 pisteen 5,3 levypallon ja 3,8 syötön keskiarvoilla.
James voitti toistamiseen olympiakultaa Lontoossa 2012. Hän on Scottie Pippenin ja Michael Jordanin ohella ainoa pelaaja, joka on voittanut samana vuonna sekä NBA-mestaruuden, että olympiakultaa.
James vetäytyi Yhdysvaltain Rio de Janeiron 2016 olympiaryhmästä mestaruuskauden jälkeen rasituksen vuoksi.
Pariisin kesäolympialaisissa 2024 Yhdysvallat voittivat jälleen kultaa kaataen Ranskan loppuottelussa lukemin 67-66. James teki loppuottelussa 14 pistettä otti 6 levypalloa ja syötti 10 kertaa koriin johtaneen syötön. Jamesille kultamitali oli hänen olympiauransa kolmas.
Pelityyli

James on vakiinnuttanut paikkansa NBA:n tilastokärjessä kaikissa tilastokategorioissa. Hänen ammattilaisuransa keskiarvot ovat 27,1 pistettä, 7,0 syöttöä ja 7,3 levypalloa ottelua kohden. Hyökkäyksissä James käyttää hyväksi atleettisuuttaan, kokoaan ja voimaansa päästäkseen ohi puolustajista. James tunnetaan ylävartalonsa jämeryydestä. Korille ajaessaan James osaa käyttää kehonsa etuja varsinkin kolmen sekunnin alueella. Kaudella 2005-06 hän sai eniten kolmen pisteen heittoja koriin.lähde? Jamesin koko ja pelipaikalleen keskivertoa tukevampi rakenne sekä ainutlaatuinen atleettisuus luovat hänelle edun tehdä levypalloista jälki-pisteitä (recovery-points) useammin.lähde? Jamesilla on poikkeuksellisen hyvät hyökkäyskyvyt, mutta hän on myös esiintynyt kahdesti All-NBA Defensive -joukkueessa, johon kootaan liigan viisi parasta puolustajaa.
Politiikka

Elokuussa 2018 LeBron James joutui Yhdysvaltain 45. presidentin Donald Trumpin hampaisiin. James oli kertonut CNN-kanavalla koulusta, jonka hän oli perustanut vähävaraisille lapsille kotikaupungissaan Akronissa. Opiskelu ei maksa mitään ja lapset saavat maksutta aamiaisen, lounaan ja välipalan. Idea on tarjota vaikeista kotitaustoista huolimatta lapsille mahdollisuuksia hyvään elämään. James sanoi haastattelussa, että Trump käyttää urheilua aseena, jolla hän jakaa kansaa kahtia. Jamesin lausunnon taustalla ovat Trumpin aiemmat kiistat urheilijoiden ja urheiluseurojen kanssa ja presidentin hyökkäävä suhtautuminen heihin. Colin Kaepernick aloitti vuonna 2016 jalkapalloliiga NFL:n polvistumisprotestit. Hän kieltäytyi seisomasta kansallislaulun aikana protestina sille, että hänen maansa kohtelee vähemmistöjä epäoikeudenmukaisesti. Myös NBA-joukkue Golden State Warriorsin kanssa Trump on ollut tukkanuottasila. Warriors on kieltäytynyt tulemasta perinteiselle vierailulle Valkoiseen taloon, ja Trump on vastaavasti peruuttanut kutsun. Warriorsin valmentaja Steve Kerr kuittasi Yhdysvaltain Kansallisen kivääriyhdistyksen NRA:n rahavaikeuksia Trumpiin viittaavalla kommentilla Twitterissä: ”Älkää lähettäkö rahaa. Ajatukset ja rukoukset riittänevät.” Kerrin kuittaus viittaa siihen, että Trumpilla on ollut tapana pahoitella maan joukkoammuskeluja toteamalla, että hän ”lähettää ajatuksensa ja rukouksensa uhrien omaisille”. Jamesin mukaan Donald Trump lietsoo rasismia.
Trump otti arvostelusta itseensä ja tviittasi: ”Television tyhmin mies, Don Lemon, haastatteli juuri LeBron Jamesia. Hän sai LeBronin näyttämään fiksulta, missä ei ole helppoa onnistua.” Trumpin kommentointi on saanut suuren määrän julkkiksia ja urheilijoita osoittamaan tukeaan LeBron Jamesille. Jopa Trumpin vaimo First Lady Melania Trump antoi lausunnon: ”Näyttää siltä, että LeBron James työskentelee tehdäkseen hyviä asioita seuraavan sukupolvemme hyväksi ja kuten aina aikaisemminkin, ensimmäinen nainen rohkaisee kaikkia käymään avointa keskustelua lapsia koskettavista kysymyksistä.” Melania Trumpin kannanotto on linjassa sen kanssa, minkä eteen hän on sanonut tekevänsä töitä Yhdysvaltain ensimmäisenä naisena: hän kampanjoi lasten ja heidän terveytensä puolesta.
NBA-saavutuksia

Jamesilla on nimissään useita NBA:n ”nuorin pelaaja” -saavutuksia:
Nuorin pelaaja NBA:n historiassa ja ensimmäinen Cavaliersin pelaaja, joka on nimetty NBA:n Vuoden Tulokkaaksi 19 vuoden ikäisenä.
Nuorin pelaaja NBA:n historiassa, joka on tehnyt 2 000 pistettä kaudessa: keskiarvolla 30 pistettä per peli (2005-2006).
Nuorin pelaaja NBA:n historiassa, joka on yltänyt:
1 000 pisteeseen
2 000 pisteeseen
3 000 pisteeseen
4 000 pisteeseen
5 000 pisteeseen
6 000 pisteeseen urallaan (21 vuotta, 89 päivää)
10 000 pisteeseen
20 000 pisteeseen
25 000 pisteeseen
27 000 pisteeseen (31 vuotta, 317 päivää)
Nuorin pelaaja NBA:n historiassa, joka on saanut tähdistöottelun MVP-palkinnon (Most Valuable Player, arvokkain pelaaja) (21 vuotta, 55 päivää)
James huhtikuussa 2007.
James ajamassa korille huhtikuussa 2008.
James suorittamassa "powder toss" rituaaliaan ennen ottelua. Rituaaliin kuuluu talkin kaataminen käsiin ja sen heittäminen ilmaan ennen ottelua, toimitsijapöydän edessä.
Lebron James ja Dwyane Wade kaudella 2011-2012. Kaksikko pelasi yhdessä 285 ottelua, voittosaldolla 200-85.
Lebron James Miamin paidassa tammikuun 16. päivä vuonna 2013. Pelissä, Jamesista tuli NBA:n kautta aikojen nuorin 20,000 pistettä urallaan tehnyt pelaaja.
James 6. helmikuuta 2017, pudotuspelissä Washington Wizardsia vastaan. Myöhemmin samalla kaudella James johdattaisi joukkueensa seitsemännen perättäisen kerran NBA:n finaaleihin.
Passiivinen tupakointi

Tupakansavua konsertissa
Varoittava pakkausmerkintä
Passiivinen tupakointi tarkoittaa sivullisten altistumista tupakansavulle tupakoitsijan polttaessa tupakkaa. Jatkuvan passiivisen tupakoinnin on havaittu aiheuttavan terveyshaittoja siinä missä tupakoinninkin. Passiivisen tupakoinnin haittojen vähentäminen onkin johtanut tupakoinnin rajoittamiseen julkisilla paikoilla, ravintoloissa ja työpaikoilla.
Terveyshaitat

Lyhyen ajan haittavaikutukset vaihtelevat henkilöittäin, sillä joillekin lyhytkin altistus tupakansavulle voi aiheuttaa huonovointisuutta, mutta toisille ei. Joillekin astmaatikoille tupakansavu voi olla erittäin haitallista.
Pidemmän ajan haittavaikutukset ovat samoja kuin tupakoitsijallakin. Passiivinen tupakointi lisää Yhdysvaltain hallituksen vuoden 2006 raportin mukaan sydänsairauden riskiä 25–30% ja keuhkosyövän riskiä 20–30%. Passiivinen tupakointi on kolmanneksi suurin syy keuhkosyöpään sairastumiseen. Erityisen haitallista se on lapsille.
Passiivisen tupakoinnin ja keuhkosyövän yhteydestä on kuitenkin ristiriitaisia tutkimustuloksia. Yhdysvaltain syöpäinstituutin 2013 julkaisemassa laajassa tutkimuksessa ei löydetty selkeää yhteyttä passiivisen tupakoinnin ja keuhkosyövän välillä.
Haittavaikutuksien tutkimusta vaikeuttaa se, että todellista altistusta tupakansavulle on hankalaa mitata. Passiivisen tupakoinnin tutkimuksista suurin osa onkin tapaus-verrokkitutkimuksia, jotka ovat alttiita mittausvirheille ja muistiharhoille. Sairastuneilla on tarve löytää sairaudelle jokin selitys ja haastateltaessa he muistavat altistuneensa tupakansavulle enemmän kuin verrokkiryhmä.lähde?
Aiheesta muualla

Passiivisen tupakoinnin terveyshaitat  Lääketieteellinen Aikakauskirja Duodecim 2012;128(10):1097-106
Tupakansavu kulkeutui naapuriin, KHO määräsi taloyhtiön korjauksiin Yle, 2020
Frank Herbert

| Frank Herbert |
| --- | --- |

Henkilötiedot
Syntynyt: 8. lokakuuta 1920 Tacoma, Washington, Yhdysvallat
Kuollut: 11. helmikuuta 1986 (65 vuotta) Madison, Wisconsin, Yhdysvallat
Kansalaisuus:  yhdysvaltalainen
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Frank Herbert (8. lokakuuta 1920 Tacoma, Washington, Yhdysvallat – 11. helmikuuta 1986 Madison, Wisconsin, Yhdysvallat) oli yhdysvaltalainen tieteiskirjailija, jonka tunnetuin teos on Dyyni-kirjasarja. Päätyökseen Herbert teki muun muassa sanomalehtitoimittajan töitä. Herbertiä pidetään teknisesti kekseliäänä tieteiskirjailijana, jonka teoksissa käsitellään monesti selviämistä eri ympäristöissä, ekologiaa, valtapolitiikkaa ja uskontoa.lähde?
Frank Herbert oli kolmesti naimisissa, ja hänen poikansa Brian Patrick Herbert on jatkanut Dyyni-teosten kirjoittamista Kevin J. Andersonin kanssa. Poikansa mukaan Frank Herbert halusi olla omissa maailmoissaan ja sen takia teki kiusaa lapsilleen. Herbert oli monimutkainen ja vaikea luonne.
Herbert kuoli vuonna 1986 haimasyöpään 65 vuoden iässä.
Brittiläinen heavy metal -yhtye Iron Maiden pyysi Frank Herbertiltä lupaa lukea Piece of Mind -albuminsa kappaleen ”To Tame a Land” alkuun pätkän Dyynistä, johon kappale perustuu, mutta Frank Herbert kielsi tämän, koska hän ”inhoaa kaikkia rockyhtyeitä”.lähde?
Teokset

The Dragon in the Sea (1956)
Dyyni (Dune, 1963) Suomeksi kolmiosaisena
The Green Brain (1965)
Destination: Void: (1965)
The Eyes of Heisenberg
The Heaven Makers
The Santaroga Barrier
Dune Messiah suom Dyynin Messias
Whipping Star
Soul Catcher
The Godmakers
Hellstrom’s Hive
Children of Dune
The Dosadi Experiment
The Jesus Incident (yhdessä Bill Ransomin kanssa)
Direct Descent
God Emperor of Dune
The White Plague
The Lazarus Effect (yhdessä Bill Ransomin kanssa)
Heretics of Dune
Chapterhouse: Dune
Man of Two Worlds (yhdessä Brian Herbertin kanssa)
The Ascension Factor (yhdessä Bill Ransomin kanssa)
Teokset > Suomennetut teokset

Dyyni. Ensimmäinen osa: Dyyni.  (Dune, 1965.)  Suomentanut Anja Toivonen. Suomennoksen tarkistanut Ari Koskinen. Sci-fi-sarja. WSOY, 1982.  ISBN 951-0-11376-X
Dyyni. Toinen osa: Muad’Dib.  (Dune, 1965.)  Suomentanut Anja Toivonen. Suomennoksen tarkistanut Ari Koskinen. Sci-fi-sarja. WSOY, 1983.  ISBN 951-0-11575-4
Dyyni. Kolmas osa: Profeetta.  (Dune, 1965.)  Suomentanut Anja Toivonen. Suomennoksen tarkistanut Ari Koskinen. Sci-fi-sarja. WSOY, 1983.  ISBN 951-0-11994-6
Dyynin Messias.  (Dune Messiah, 1969.)  Suomentanut Hilkka Pekkanen. Sci-fi-sarja. WSOY, 1987.  ISBN 951-0-14536-X
Dyynin lapset. (Children of Dune, 1976.) Suomentanut Natasha Vilokkinen. WSOY, 2023. ISBN 9789510499689.
Aikamme tieteislukemisto. 1958, nro 1, Viikkosanomat, 1958
Maailma mielen mukaan: yksitoista tieteisnovellia kolmeltatoista sci-fi -sarjan kirjailijalta, valinnut, esitellyt ja suomentanut Matti Rosvall; novellin "Ulkopuolelta" suomentanut Esa Adrian. WSOY 1986 ISBN 951-0-13907-6
Aiheesta muualla

Frank Herbert Internet Speculative Fiction Database -sivustolla (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz  Photographers' Identities  RKD Artists 
Henkilöt:  DDB  Trove 
Muut:  Europeana  SNAC 2  IdRef
Pikkusikari

Palava pikkusikari
Pikkusikari on lyhyehkö, kapea sikari. Tavallisesta savukkeesta poiketen se on kääritty kokonaisista tupakan lehdistä eikä paperista. Se myös sisältää vähemmän lisäaineita.lähde?  Pikkusikareita myydään yksittäin tai useamman pakkauksissa. Pikkusikarin savua ei ole tarkoitus vetää keuhkoihin vaan suuhun aromista nautiskellen.
Pikkusikarit on usein valmistettu koneellisesti, jolloin hinnat saadaan pysymään laatuun nähden alhaisina. Pikkusikareita valmistetaan myös käsin. Tällöin hinnat ovat korkeammat mutta aromi on ainutlaatuisempi.
Pikkusikareita on saatavilla tupakan aromin lisäksi eri tavoin maustettuna. Yleisimmät maut ovat vanilja, hunaja ja kirsikka.
Pikkusikareita suositaan yleensä vaihtoehtona savukkeille tai ajankäytöllisistä syistä suuremmille sikareille.
Paavalin seurakunta

| Paavalin seurakunta |
| --- | --- |

 tunnus :  sijainti 
 Paavalinkirkko
Tunnustuskunta:  evankelis-luterilainen
Hiippakunta:  Helsingin evankelis-luterilainen hiippakunta
Rovastikunta:  Helsingin tuomiorovastikunta
Seurakuntayhtymä:  Helsingin seurakuntayhtymä
Pääkirkko:  Paavalinkirkko
Perustettu:  1942
Jäsenmäärä:  13 543 (2024)
– Osuus asukkaista:  39,9 %
Kirkollisvero:  1,00 %
Kirkkoherra:  Kari Kanala
Paavalin seurakunta
Infobox OKNimi-testi OK: 
Paavalin seurakunta on seurakunta Helsingissä. Seurakunta toimii Hermannin, Vallilan, Kumpulan, Toukolan, Arabianrannan ja Itä-Pasilan kaupunginosien alueilla. Seurakunnan kirkkona toimii Paavalinkirkko.
Seurakunta kuuluu Helsingin hiippakunnassa Tuomiorovastikuntaan. Kirkkoherrana toimii Kari Kanala.
Vuoden 2024 lopussa Paavalin seurakuntaan kuului 13 543 jäsentä, mikä oli 39,9 prosenttia alueen asukkaista. Kirkkoon kuuluvien ihmisten osuus on Paavalin seurakunnan toimialueella yksi Suomen matalammista.
Paavalin seurakunnassa on koko uuden avioliittolain ajan tarjottu tilat ja vihitty avioliittoon myös samaa sukupuolta oleville pareille.
Kirkkoherrat

Paavalin seurakunnassa on vuodesta 1942 lähtien palvellut seitsemän eri kirkkoherraa.
1942–1951: Lauri Takala
1951–1957: Aaro Siljamäki
1958–1969: Erkki Sarkama
1971–1994: Pekka Halmesmaa
1995–2005: Yrjö Simojoki
2005–2015: Jorma Parviainen
2016–: Kari Kanala
Steve Jobs

| Steve Jobs |
| --- | --- |
 Steve Jobs ja iPhone 4 vuonna 2010.
Henkilötiedot
Syntynyt: 24. helmikuuta 1955 San Francisco, Yhdysvallat
Kuollut: 5. lokakuuta 2011 (56 vuotta) Palo Alto, Kalifornia, Yhdysvallat
Muut tiedot
Yritys:  Apple, The Walt Disney Company, NeXT
Hallitusjäsenyydet:  Applen hallituksen puheenjohtaja
Puoliso:  Laurene Powell
 Nimikirjoitus
Aiheesta muualla
www.apple.com/stevejobs
Steven Paul ”Steve” Jobs (24. helmikuuta 1955 San Francisco – 5. lokakuuta 2011 Palo Alto) oli yksi tietotekniikkayhtiö Applen perustajista ja yhtiön toimitusjohtaja. Hän työskenteli animaatiostudio Pixarin johdossa yhtiön perustamisesta vuodesta 1986 lähtien. The Walt Disney Companyn ostettua Pixarin vuonna 2006 Jobs toimi Disneyn johtokunnassa. Hän oli seitsemällä prosentillaan Disneyn suurin yksittäinen omistaja.
Vuonna 1976 Steve Jobs ja Steve Wozniak perustivat Apple-yhtiön. Vuonna 1977 yhtiö julkaisi Wozniakin suunnitteleman Apple II -tietokoneen, joka oli ensimmäinen kotitietokone, joka kykeni näyttämään värejä ja Applen ensimmäinen menestynyt tuote. Apple II -sarjan tietokoneet pysyivät yhtiön tärkeimpänä tuotteena 1980-luvun loppupuolelle saakka. Vuonna 1979 Jobs ja joukko Applen insinöörejä vierailivat Xeroxilla, jossa he näkivät hiirikäyttöisen graafisen käyttöliittymän. Tällä oli vaikutus vuonna 1983 Apple Lisa -tietokoneen ja vuotta myöhemmin julkaistun Macintosh-tietokoneen syntyyn.
Hävittyään vuonna 1985 valtataistelun yrityksen toimitusjohtajaa John Sculleyta vastaan Jobs erosi Applesta ja perusti NeXTin. NeXT panosti olio-ohjelmointiin ja keskittyi erityisesti käyttöjärjestelmän kehittämiseen. Vuonna 1996 Jobs myi NeXTin Applelle ja palasi takaisin perustamaansa yhtiöön neuvonantajana. Pian Jobs istui taas Applen johdossa, aluksi väliaikaisen toimitusjohtajan tittelillä ja vuonna 2000 hänestä tuli yhtiön pysyvä toimitusjohtaja. Vuonna 2001 yhtiö julkaisi OS X -käyttöjärjestelmän, iPod-musiikkisoittimen ja iTunes-musiikkiohjelmiston. Vuonna 2007 Apple julkaisi ensimmäisen älypuhelimensa iPhonen ja vuonna 2010 iPad-taulutietokoneen.
Kesällä 2011 Jobs ilmoitti jättävänsä Applen toimitusjohtajan tehtävät terveyssyistä. Hän kuoli haimasyöpään syksyllä 2011. Jobsia on kutsuttu karismaattiseksi esiintyjäksi ja visionääriksi, minkä lisäksi hänet tunnettiin erittäin vaativana johtajana.
Elämä > Nuoruus

Jobsin biologiset vanhemmat olivat kalifornialaiset jatko-opiskelijat Joanne Carole Schieble ja syyrialaissyntyinen Abdulfattah ”John” Jandali. Jandalin mukaan Schieblen vanhemmat eivät antaneet tyttärensä mennä naimisiin syyrialaisen kanssa. Poikavauva annettiin adoptoitavaksi kalifornialaiselle avioparille Paul ja Clara Jobsille, siitä huolimatta, että lapsi haluttiin antaa perheeseen, jossa ainakin toisella vanhemmista olisi korkeakoulutus. Steve Jobs piti heitä oikeina vanhempinaan eikä koskaan halunnut tavata biologista isäänsä, mutta äidin hän tapasi. Vanhemmat menivät myöhemmin naimisiin ja saivat tyttären Mona Simpsonin, josta tuli kirjailija. Simpson ja Steve Jobs tapasivat vasta aikuisina.
Vuonna 1972 Jobs kirjoittautui Reedin yliopistoon Portlandissa, Oregonissa, mutta kävi sitä vain vuoden. Vuoden 1974 alussa Jobs meni pelisuunnittelijaksi Atarille. Usean kuukauden työskentelyn jälkeen hänellä oli säästössä tarpeeksi rahaa Intian matkaa varten, jossa hänen tarkoituksenaan on etsiä henkistä valaistumista. Hän palasi kaljupäisenä ja pukeutuneena perinteisiin intialaisiin vaatteisiin. Tänä aikana Jobs kokeili psykedeelejä luonnehtien LSD-kokemuksiaan ”yhdeksi elämänsä kahdesta tai kolmesta tärkeimmästä asiasta”. Hänen tuolloista elämänvaihettaan on luonnehdittu hippi-elämäntyyliksi. Kottkesta tuli myöhemmin Applen ensimmäinen työntekijä.selvennä
Elämä > Apple

Jobs ehdotti Steve Wozniakille tämän sunnitteleman tietokoneen myymistä Homebrew Computer Clubin jäsenille. Vuonna 1976 Jobs ja Wozniak perustivat Apple-yhtiön ja valmistivat Apple I -tietokonetta. Vuonna 1977 yhtiö julkaisi Wozniakin suunnitteleman Apple II-tietokoneen, joka oli ensimmäinen kotitietokone, joka kykeni näyttämään värejä, ja Applen ensimmäinen menestynyt tuote. Apple II -sarjan tietokoneet pysyivät yhtiön tärkeimpänä tuotteena aina 1980-luvun loppupuolelle saakka. Vuonna 1979 Jobs ja joukko Applen insinöörejä vieraili Xeroxilla, jossa he näkivät Xerox Alton hiirikäyttöisen graafisen käyttöliittymän. Vuonna 1980 Apple listautui pörssiin ja Jobsin omaisuus kohosi yli 200 miljoonan dollarin. Vuonna 1983 yhtiö esitteli Xeroxin innoittamaa graafista käyttöliittymää käyttäneen Apple Lisan ja 1984 ensimmäisen Apple Macintoshin. Lisa menestyi huonosti, ja Macintoshin heikohko menestys oli yritykselle suuri pettymys.
Vuonna 1983 Jobs houkutteli John Sculleyn PepsiCo:sta Applen toimitusjohtajaksi. Hänen kerrottiin kysyneen Sculleylta, haluaako tämä myydä sokerivettä loppuelämänsä vai muuttaa maailmaa. Koko teollisuudenalaa koskettanut myynnin heikkeneminen aiheutti Jobsin ja Sculleyn välien huonontumisen, ja toukokuussa 1985 valtataistelun jälkeen Sculley erotti Jobsin tehtävistään, samalla kun työntekijöitä irtisanottiin merkittävästi. Myöhemmin Jobs kertoi, että erottaminen oli parasta mitä hänelle saattoi tuolloin tapahtua. ”Menestyksekkäänä olemisen taakka vaihtui aloittelijana olemisen keveyteen, vähemmän varmana kaikesta. Se vapautti minut yhteen elämäni luovimmista jaksoista.”
Elämä > Takaisin Applelle

Jobs palasi takaisin perustamaansa yhtiöön, tällä kertaa neuvonantajana. Pian Jobs istui taas Applen johdossa, väliaikaisen toimitusjohtajan tittelillä. Pärjätäkseen kilpailussa Windows-koneille, Apple oli lisensoinut Macintoshin käyttöjärjestelmän antaen muiden valmistajien tuottaa Mac-klooneja. Ensi töikseen Jobs lakkautti Macintoshien kloonaamisen.
6. elokuuta 1997 ilmoitettiin hämmentävästä käänteestä: Microsoft ilmoitti sijoittavansa 150 miljoonaa dollaria Appleen, ja siirtävänsä Microsoft Officen ja Internet Explorerin sille. IE:stä tuli myös Macintoshien oletusselain.
Marraskuussa 1997 Power Macintosh G3 ja Apple Store -verkkokauppa esiteltiin. Molemmat saavuttivat heti suuren suosion, ja tammikuussa 1998 yhtiö palasi voitolliseksi. Vuonna 1998 julkaistiin futuristisesti muotoiltu iMac, josta tuli nopeimmin myyvä kotitietokone kautta aikain. Vuonna 2000 sana ”väliaikainen” poistui Jobsin tittelistä, ja iPod -musiikkisoitin, samoin kuin OS X -käyttöjärjestelmä, julkaistiin vuonna 2001. Apple julkaisi myös iTunes -musiikkiohjelmiston, ja 2003 iTunes Music Store -verkkokaupan, joka mahdollisti musiikin ostamisen internetistä.
Vuonna 2004 Jobs oli leikkauksessa harvinaisen mutta hoidettavan haimasyövän muodon vuoksi. Vuonna 2005 iPod-perhettä laajennettiin videoita toistavalla mallilla ja Nano-mallilla. Vuonna 2007 Apple julkaisi ensimmäisen älypuhelimensa iPhonen. Vuonna 2010 Apple julkaisi iPadin, joka synnytti uuden tietokonekategorian, taulutietokoneet.
Jobs nosti Applelta vain yhden dollarin vuosipalkkaa ja kartutti omaisuuttaan lähinnä myymällä vuonna 2006 Pixarin Disneylle 7,4 miljardin dollarin hintaan sekä osingoilla ja optioilla. Jobsista tuli Disneyn suurin yksittäinen osakkeenomistaja seitsemän prosentin osuudellaan.
Elämä > Sairastuminen, irtisanoutuminen ja kuolema

Jobsin haimasta löydettiin syöpäkasvain hänen hakeuduttuaan lääkäriin munuaiskiviensä vuoksi lokakuussa 2003. Vaikka haimasyöpä johtaa usein nopeaan kuolemaan, Jobsin sairaudessa oli kyse harvinaisesta syöpämuodosta, jonka ennuste on huomattavasti parempi. Lääkärit kehottivat Jobsia menemään leikkaukseen, joka ei kuitenkaan kestänyt ajatusta ruumiiseensa kajoamisesta, vaan etsi yhdeksän kuukauden ajan parannusta muun muassa vegaanisesta ruokavaliosta, akupunktiosta, yrteistä, suolihuuhteluista ja jopa meedion luota.
Applen johtokunta päätyi olemaan paljastamatta korvaamattomana pidetyn Jobsin sairautta kysyttyään neuvoa kahdelta juristilta. Jobsin haimasyöpä leikattiin lopulta 31. heinäkuuta 2004. Huhtikuussa 2009 hänelle tehtiin maksansiirto.
Tammikuussa 2011 Jobs jäi pois Applen päivittäisistä toiminnoista terveydellisiin syihin vedoten. Saman vuoden elokuussa hän irtisanoutui Applen toimitusjohtajan virasta. Virallista syytä ei kerrottu, mutta irtisanoutumisen oletettiin liittyvän sairauteen. Vain kaksi kuukautta myöhemmin 6. lokakuuta Apple julkaisi tiedotteen Jobsin kuolemasta. 10. lokakuuta julkaistun kuolintodistuksen mukaan hän kuoli Kalifornian Palo Altossa jo 5. lokakuuta haimasyövän etäpesäkkeiden aiheuttamaan hengityspysähdykseen. Kuoleman jälkeen australialaisen SR7:n tutkimuksen mukaan Twitterissä julkaistiin 10 000 aihetta koskevaa viestiä sekunnissa, minkä perusteella kuolemaa kutsuttiin kaikkien aikojen verkkouutiseksi. Jobs haudattiin jo 7. lokakuuta kirkkokuntaan kuulumattomalle Santa Claran hautausmaalle.